बहरहाल, हमारी सलाह तो यह है कि सांप के जहर से बचने के लिए झाड़फूंक का सहारा न लें, घाव को अच्छी तरह से पानी से धोकर जल्द से जल्द डॉक्टरी सहायता लेने की कोशिश करें। एक और बात ध्यान में रखें कि जिस सांप ने काटा हो उसका हुलिया याद रखें, अगर उसे मार दिया हो तो उसके शव को सुरक्षित रखें ताकि डॉक्टर के पूछने पर उसकी जानकारी दे सकें। यह इसलिए जरूरी है कि आपको तभी विषरोधी टीका या एंटीवेनम इंजेक्शन लगाया जा सकता है जब यह साफ हो जाए कि आपको जहरीले सांप ने ही काटा है और अगर सांप जहरीला था तो उसका जहर किस किस्म का था।